CELEX: 62010TA0422
Language: el
Date: 2015-07-15 00:00:00
Title: Υπόθεση T-422/10: Απόφαση του Γενικού Δικαστηρίου της 15ης Ιουλίου 2015 — Trafilerie Meridionali κατά Επιτροπής (Ανταγωνισμός — Συμπράξεις — Ευρωπαϊκή αγορά του προεντεταμένου χάλυβα — Καθορισμός των τιμών, κατανομή της αγοράς και ανταλλαγή ευαίσθητων πληροφοριών εμπορικής φύσεως — Απόφαση διαπιστώνουσα παράβαση του άρθρου 101 ΣΛΕΕ — Ενιαία, σύνθετη και διαρκής παράβαση — Αναλογικότητα — Αρχή της εξατομικεύσεως των ποινών και των κυρώσεων — Πλήρης δικαιοδοσία)

14.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 302/38
            
         Απόφαση του Γενικού Δικαστηρίου της 15ης Ιουλίου 2015 — Trafilerie Meridionali κατά Επιτροπής
   (Υπόθεση T-422/10) (1)
   
   ((Ανταγωνισμός - Συμπράξεις - Ευρωπαϊκή αγορά του προεντεταμένου χάλυβα - Καθορισμός των τιμών, κατανομή της αγοράς και ανταλλαγή ευαίσθητων πληροφοριών εμπορικής φύσεως - Απόφαση διαπιστώνουσα παράβαση του άρθρου 101 ΣΛΕΕ - Ενιαία, σύνθετη και διαρκής παράβαση - Αναλογικότητα - Αρχή της εξατομικεύσεως των ποινών και των κυρώσεων - Πλήρης δικαιοδοσία))
   (2015/C 302/48)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Trafilerie Meridionali SpA, πρώην Emme Holding SpA (Πεσκάρα, Ιταλία) (εκπρόσωποι: G. Visconti, E. Vassallo di Castiglione, M. Siragusa, M. Beretta και P. Ferrari, δικηγόροι)
   
      Καθής: Ευρωπαϊκή Επιτροπή (εκπρόσωποι: αρχικώς B. Gencarelli και V. Bottka, στη συνέχεια V. Bottka και R. Striani και τέλος V. Bottka και G. Conte, επικουρούμενοι από τον P. Manzini, δικηγόρο)
   
      Αντικείμενο
   
   Αίτημα ακυρώσεως και μεταρρυθμίσεως της αποφάσεως C(2010) 4387 τελικό της Επιτροπής, της 30ής Ιουνίου 2010, σχετικά με διαδικασία βάσει του άρθρου 101 ΣΛΕΕ και του άρθρου 53 της Συμφωνίας ΕΟΧ (υπόθεση COMP/38344 — Προεντεταμένος χάλυβας), όπως διαμορφώθηκε με την τροποποιητική απόφαση C(2010) 6676 τελικό της Επιτροπής, της 30ής Σεπτεμβρίου 2010, και με την απόφαση C(2011) 2269 τελικό της Επιτροπής, της 4ης Απριλίου 2011.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει το άρθρο 1, σημείο 17, της αποφάσεως C(2010) 4387 τελικό της Επιτροπής, της 30ής Ιουνίου 2010, σχετικά με διαδικασία βάσει του άρθρου 101 ΣΛΕΕ και του άρθρου 53 της Συμφωνίας ΕΟΧ (υπόθεση COMP/38344 — Προεντεταμένος χάλυβας), η οποία τροποποιήθηκε με την απόφαση C(2010) 6676 τελικό της Επιτροπής, της 30ής Σεπτεμβρίου 2010, και με την απόφαση C(2011) 2269 τελικό της Επιτροπής, της 4ης Απριλίου 2011, κατά το μέρος που η Επιτροπή δέχθηκε τη συμμετοχή της Trafilerie Meridionali SpA, πρώην Emme Holding SpA, σε πανευρωπαϊκό επίπεδο στην παράβαση από τις 4 Μαρτίου 1997 μέχρι τις 9 Οκτωβρίου 2000, έκρινε ότι η συμμετοχή αυτή αφορούσε πολύκλωνο συρματόσχοινο τριών συρμάτων από τις 4 Μαρτίου 1997 μέχρι τις 28 Φεβρουαρίου 2000, και διαπίστωσε τη συμμετοχή αυτή σε σε πρακτικές που συνιστούν παραβάσεις του ανταγωνισμού για το διάστημα από 30 Αυγούστου 2001 έως 10 Ιουνίου 2002.
            
         
               2)
            
            
               Ακυρώνει το άρθρο 2, σημείο 17, της αποφάσεως C(2010) 4387 τελικό, όπως διαμορφώθηκε με την τροποποιητική απόφαση C(2010) 6676 τελικό και την απόφαση C(2011) 2269 τελικό.
            
         
               3)
            
            
               Ορίζει το ποσό του προστίμου που επιβλήθηκε στην Trame σε 3,2 εκατομμύρια ευρώ.
            
         
               4)
            
            
               Απορρίπτει την προσφυγή κατά τα λοιπά.
            
         
               5)
            
            
               Κάθε διάδικος φέρει τα δικαστικά έξοδά του όσον αφορά την υπόθεση T-422/10.
            
         
               6)
            
            
               Η Trafilerie Meridionali φέρει, εκτός από τα δικά της έξοδα, και τα έξοδα της Ευρωπαϊκής Επιτροπής όσον αφορά την υπόθεση T-422/10 R.
            
         
      (1)  ΕΕ C 317 της 20.11.2010.